|  |
| --- |
|  |
| **Република Србија**  **РЕПУБЛИЧКА ДИРЕКЦИЈА**  **ЗА РОБНЕ РЕЗЕРВЕ**  **Бр: 404-682/2018-03** |
| **Датум: 13.08.2018. године**  **Б е о г р а д** |

**Предмет:** Одговор на питање бр. 1 у везиконкурсне документације за јавну набавку услуге – Руковање и одржавање складишта, складиштење роба обавезних резерви нафтних деривата у Складиштима Дирекције, ЈН број 15/2018-03

**Питање 1:**

У моделу Уговора, на страни 24 у члану 2, потребно је да се дода после става 3 став 4 који гласи:

„Капацитети  складишног простора Дирекције из овог члана у даљем тексту се називају: складиште или складишни капацитети или резервоарски капацитети или резервоар/и.

Текст Уговора садржи реч Резервоар, Резервоари а да се нигде пре тога не дефинише шта тај појам обухвата те није јасно и изазива неспоразум значење наведеног појма. Уколико текст остане неизмењен може бити предмет различитих тумачења. ''

**Одговор 1:**

Појам резервоар објашњен је на страни 4. и 5. Конкурсне документације у делу

II ВРСТА, ТЕХНИЧКЕ КАРАКТЕРИСТИКЕ, ОПИС УСЛУГА РОК ИЗВРШЕЊА И МЕСТО ИЗВРШЕЊА

**Питање 2:**

У моделу Уговора, на страни 25 у члану 4 став 1 пише:

„ Складиштар се обавезује да на резервоарима Дирекције који му је дат на руковање…''

Потребно је исправити техничку грешку, тако да текст гласи:

„ Складиштар се обавезује да на резервоарима Дирекције који су му предати на руковање…''

**Одговор 2:**

Словне грешке биће исправљене приликом закључења уговора, са најповољнијим понуђачем.

**Питање 3:**

У моделу Уговора, на страни 25 у члану 5 став 1 пише:

''…у складу са  Правилником о врстама мерила за које је обавезно оверавање и временским интервалом њиховог периодичног оверавања ("Сл. гласник РС", бр. 49/2010,110/2013) ...''

Потребно је изменити назив законског акта тако да гласи:

''…у складу са  Правилником о врстама мерила која подлежу законској контроли ("Сл. гласник РС", бр. 13/2018).

**Одговор 3:**

Чланом 8. Правилника о врстама мерила која подлежу законској контроли ("Сл. гласник РС", бр. 13/2018), стављен је ван снаге Правилник о врстама мерила за које је обавезно оверавање и временским интервалом њиховог периодичног оверавања ("Сл. гласник РС", бр. 49/2010,110/2013), важећи законски акт биће унет приликом закључења уговора, са најповољнијим понуђачем.

**Питање 4:**

У моделу Уговора, на страни 25 у члану 7 став 1 пише:

''….Правилнику о постројењима за запаљиве течности и о ускладиштењу претакању запаљивих течности (Службени лист СФРЈ бр.20/71)

Потребно је изменити назив законског акта тако да гласи:

''…Правилник о техничким нормативима за безбедност од пожара и експлозија постројења и објеката за запаљиве и гориве течности и о ускладиштавању и претакању запаљивих и горивих течности ("Сл. гласник РС", бр. 114/2017)…''.

**Одговор 4:**

Чланом 139. Правилника о техничким нормативима за безбедност од пожара и експлозија постројења и објеката за запаљиве и гориве течности и о ускладиштавању и претакању запаљивих и горивих течности ("Сл. гласник РС", бр. 114/2017) стављен је ван снаге Правилник о постројењима за запаљиве течности и о ускладиштењу претакању запаљивих течности (Службени лист СФРЈ бр.20/71) важећи законски акт биће унет приликом закључења уговора, са најповољнијим понуђачем.

**Питање 5:**

У моделу Уговора, на страни 29 у члану 17 став 4 и став 5 пише:

'' Складиштар врши пријем на паритету fco ускладиштено у резервоар.

Складиштар врши отпрему на паритету fco искладиштено из резервоара.''

Потребно је изменити тако да гласи:

'' Складиштар врши пријем на месту предаје/пријема ускладиштено у резервоар а за отпрему место испоруке је искладиштено из резервоара.''

Од доношења ЗОО треба користити термине и појмове уређене ЗОО, с обзиром да се овом одредбом уређује моменат преласка ризика са једне на другу страну и треба избећи накнадна тумачења.

**Одговор 5:**

Наведени паритети су опште познати појмови који се користе и не могу бити предмет накнадних тумачења, тако да Наручилац остаје при свему како је дефинисано у члану 17. став 4. и 5. Модела уговора.

**Питање 6:**

У моделу Уговора, на страни 31 у члану 23 став 3 гласи:

''За део реализације уговора који се односи на 2019.годину и 2020.годину, реализација уговора ће зависити од обезбеђења средстава предвиђених Законом којим се уређује буџет за 2019. и 2020.годину.''

Потребно је изменити или преформулисати став, како би се избегло тумачење да реализација Уговора може бити доведена у питање.

**Одговор 6:**

Наручилац као буџетски корисник, дужан је да наведени став напише у свим вишегодишњим уговорима, тако да Наручилац остаје при свему како је дефинисано у члану 23. став 3. Модела уговора.

**Питање 7:**

У моделу Уговора на страни 33, у члану 30 потребно је после става 2 додати став 3 који гласи:

**''** у случају отказа по овом основу, ниједна страна не стиче право на накнаду штете коју услед престанка Уговора по овом основу претрпи.''

**Одговор 7:**

Наведени став се не може додати, тако да Наручилац остаје при свему како је дефинисано у члану 30. Модела уговора.

**Питање 8:**

У моделу Уговора на страни 33 члан 31 треба изменити тако да гласи:

'' У случају спора по овом Уговору уговорне стране ће настојати да га реше споразумно, у року од …..дана од настанка спорног односа, а у противном надлежан је Привредни суд у Београду. ''

**Одговор 8:**

Наведени члан се не може изменити, тако да Наручилац остаје при свему како је дефинисано у члану 31. Модела уговора.